VADİP-ի վերջին ժողովին ընթացքին մասնաւոր անդրադարձ կատարուեցաւ Վաքըֆներու խորհուրդի մօտ փոքրամասնութեանց ներկայացուցիչ Թորոս Ալճանի առաքելութեան ժամկէտի վերջանալուն։ Ան տարեվերջին պիտի աւարտէ իր պաշտօնավարութեան ժամկէտը։ Ըստ փոքրամասնական վաքըֆներու կողմէ որդեգրուած հերթափոխութեան սկզբունքին՝ իրեն պիտի յաջորդէ հրեայ համայնքէն ներկայացուցիչ մը։